Schumacherhez és Bradyhez hasonlították a hétszeres világbajnok pilótát
Toto Wolff, a Mercedes Forma–1-es csapat ügyvezetõ igazgatója Michael Schumacherhez és Tom Bradyhez hasonlította Lewis Hamiltont.
Lewis Hamilton 2023-ban 11. szezonját kezdi meg a Mercedes pilótájaként, miután 2013-ban Michael Schumachert váltotta a csapatnál. Wolff úgy érzi, Hamilton helyzete a Mercedesen belül hasonlít Michael Schumacher több mint egy évtizeddel ezelõtti szerepéhez. 

Schumacher ugyan nem tudott futamot nyerni a Mercedesnél eltöltött idõ alatt, mégis a pozitív hatásáról beszélnek a német legenda ott töltött három éve alatt.

Wolff ezért hasonlóságot lát a német csapaton betöltött szerepe és Hamilton jelenlegi pozíciója között.

„Ott van az autó fejlesztésében, és a gyárban is ott van. De úgy gondolom, hogy a versenyhétvégéken már rangidõs figurává vált, talán egy kicsit olyan, mint amilyen Michael volt annak idején. Vagy gondoljunk Tom Bradyre, a futballcsapatoknál, amikor több leszel, mint a játékos vagy csak a versenyzõ, de érzelmileg a csapat része vagy."

„Õ határozottan nem olyan, mint egy vállalkozó - a múltban úgy hívtuk õket. Õk voltak azok a sofõrök, akik jöttek, megkapták a fizetésüket, majd továbbálltak a következõ helyre. Lewis már 10 éve a csapatnál van. Õ a csapat tagja."

A 2022-es idény Hamilton eddigi legnehezebbjének bizonyult, hiszen elõször fordult elé a pályafutásában, hogy futamgyõzelem nélkül fejezett be egy szezont.

Wolff csodálja Hamiltont, ahogyan megbirkózott a kihívásokkal.

„Rendkívül kemény volt neki, mert olyan autót adtunk alá, amely nem volt képes gyõzelemre. Ráadásul kiszámíthatatlan és instabil is volt az autó, amivel értelemszerûen nem lehetett fejlõdni."

„Ahogyan végigcsinálta a szezont, az igazán csodálatra méltó. Voltak olyan idõszakok, amikor a csapat összeeshetett volna a rossz teljesítmény miatt. Õ azonban bátorította az embereket, motiválta õket, és ezek olyan személyiségjegyek, amilyeneket még nem láttam profi sportembernél."
Forma-1 Lewis Hamilton